Թովմասը վազելով հեռացավ, իսկ Ռըզա բեյը մոտեցավ նստարանին, ուր նստած էին իր առաջին կինն ու Մարոն։ Իր նախընտրած երկու կանանց ընկերությունը ջերմացնում էր նրա սիրտը, և նա մոռացավ հոգսերը։ Նա հերթով համբուրեց նրանց ճակատները, սկզբում Սաֆիյեի, որի աչքերը փայլեցին, ինչպես ամեն անգամ, երբ ամուսինը մոտենում էր իրեն, հետո Մարոյի, որի գեղեցկացած դեմքը հնարավորություն էր տալիս Ռըզային կարծելու, որ նա լիովին ընդունել էր իր նոր կյանքը։ Նա ձեռքը դրեց կնոջ մեծացած փորի վրա, ուր հագուստի վարդագույն կտորը ձգվել էր։